text: 22.01.2020 / 19:16
  Прэзідэнт ЗША Дональд Трамп пацвердзіў, што яго адміністрацыя плануе ўвесці абмежаванні на паездкі ў ЗША для грамадзян некаторых краін.
  NEW: President Trump in Davos acknowledges reports that the US will expand travel ban: "We'll be adding a few countries to it ... It's going to be announced very shortly." pic.twitter.com/QPA6y5ubD2
  У кулуарах Сусветнага эканамічнага форуму ў швейцарскім горадзе Давос Трамп заявіў, што плануе дадаць новыя краіны ў абноўленую версію абмежаванняў на паездкі. Ён не паведаміў, якія краіны будуць дададзеныя.
  Цяпер падобныя абмежаванні дзейнічаюць для грамадзян Ірана, Лівіі, Самалі, Сірыі і Емена, Венесуэлы і Паўночнай Карэі.
  Раней Politico паведамляла, што адміністрацыя Трампа можа абмежаваць уезд грамадзянам яшчэ сямі краін у ЗША. У меркаваным спісе ёсць і Беларусь.